קולוקוויום "זכויות אדם של אנשים עם מוגבלויות" – מפגש מס' 9, 3.5.2017

נושא: השתתפות בחיי תרבות ופנאי

מרצים: יפעת קליין, מנהלת תוכניות, תחום ילדים ונוער עם מוגבלות, ג'וינט ישראל – אשלים

ויקיר פניני-מנדל, ראש תחום שירותים קהילתיים, מסד נכויות, ג'וינט ישראל

שירלי: הנושא היום הוא השתתפות בחיי תרבות ופנאי של אנשים עם מוגבלות. אציג אתכם בקצרה,ואז אתן לכם את הבמה. נמצאים איתנו היום על הנושא של השתתפות בחיי תרבות ופנאי, יש לנו חיבור של חברים שלנו למסד, וגם מאשלים. אגיד לכם בקצרה והם יציגו את עצמם יותר. גם יקיר שהיה איתנו שבוע שעבר, ראש תחום שירותים קהילתיים מסד נכויות, ג'וינט, יפעת קליין מנהלת תכניות בתחום ילדים ונוער מאשלים בג'וינט, אתם מבינים יותר ממני איך כל הגופים מתחברים.

יקיר: מי אמר שהם מתחברים...

שירלי: רוצה שיעשו סבב.

יקיר: אשמח.

תמר שפנייר, מתמללת בזמן אמת, גם בג'וינט.

רועי, סטודנט תואר שני עבודה סוציאלית, עובד בקהילה תומכת של נפגעי נפש, ובדיור מוגן לקשישים, כותב תזה. אתה, יקיר, עבדת שם, בקהילה תומכת, באחוזת רעים.

מיכל, סטודנטית תואר שני, עבודה סוציאלית ועוד כל מיני...

דניאל, לומדת לתואר שני בניהול מלכ"רים.

עידית, סטודנטית לתואר שני ריפוי בעיסוק.

הילי, עבודה סוציאלית, עובדת באנוש, דיור מוגן.

רבקי, מרפאה בעיסוק, דוקטורנטית בבי"ס עבודה סוציאלית, בעל"ה.

יובל, תואר שני ריפוי בעיסוק.

איה, תואר שני עבודה סוציאלית.

עירא, דוקטורנט של שירלי ועובד בניצן.

תמר טאוב, דוקטורנטית של שירלי, מרפאה בעיסוק, עובדת בגן מש"י בירושלים, עמותה חרדית לילדים עם מוגבלות, גם מדריכה במכללת דוד ילין במסלול מלמ"מ.

קרולינה, דוקטורנטית של מחלקה לרפואת חירום בבן גוריון. חוקרת אנשים עם בעיית שמיעה במצבי חירום.

שירלי: מגיעה בהתמדה.

יקיר: עשינו כמה דברים בתחום שלך, קרולינה.

אתן לכם מסגרת שתבינו מאיפה אנו באים, מה עושים ממש בגדול, כי למרות שאני עובד עוד מעט 9 שנים בג'וינט, אני יכול לומר שאני מאוד מתקשה כשאני יושב מול אנשים שלא מכירים את ארגון, להסביר בצורה מוסדרת איך אנו עובדים. בגדול ג'וינט ישראל, ארגון יהודי אמריקאי, עובד גלובלית ב-70 מדינות בעולם. פה בארץ אנחנו גוף פיתוח של הממשלה, מה שאומר שאנחנו עובדים במשותף עם הממשלה ועם המון גופים אחרים, ועם אנשים עצמם, עם אוכלוסיות יעד שלנו, לפיתוח שירותים עבור אותן אוכלוסיות יעד. אני בא ממסד נכויות, שהיא שותפות אסטרטגית של ג'וינט עם הממשלה וקרן רודרמן לפיתוח שירותים קהילתיים לאנשים עם מוגבלות. יפעת באה מאשלים,

יפעת: שותפות של ג'וינט וממשלה לילדים ונוער בסיכון, ובתוך תחום זה יש תחום ילדים ונוער עם מוגבלות במצבי סיכון.

יקיר: יש עוד אגפים בג'וינט, אבל לא נבלבל אתכם, רק נגיד שבכל אחד מאגפים יש התייחסות ברמה כזאת או אחרת גם לפיתוח שירותים לאנשים עם מוגבלות. אם אוכלוסיית היעד היא קשישים, יש גם התייחסות למוגבלות. אם אוכלוסיית יעד בלתי מועסקים, יש גם התייחסות לאנשים עם מוגבלות. זה מי אנחנו, מה שאנחנו עושים בפועל אנחנו מנסים להיות מעודכנים כגוף פיתוח, בפרקטיקות בתוכניות הכי מתקדמות שיש. ולפתח אותן. לתקופה מסוימת ביחד עם כל שותפים שציינתי, 3 עד 6 שנים, מקווים שזה בדרך כלל מקסימום שאנו עושים, ואז יוצאים מהתוכנית ומטמיעים אותה בממשלה, לרוב. אנחנו מקווים שהממשלה לוקחת אחריות על התוכניות שלנו, ומפיצות אותה ועושות אותה בהיקפים מפעילים אותה בהיקפים גדולים יותר.

תודה שהזמנתם אותנו ככה לדבר איתכם על הנושא של פנאי בהקשר של אנשים עם מוגבלות. זהו. נראה לי שיפעת תתחיל.

יפעת: נתחיל לדבר על קצת מה זה פנאי, מה מדברים בהקשר של פנאי היום בתיאוריה. נעבור לדבר על פנאי בהקשר של אנשים עם מוגבלות ילדים ובוגרים. ואז נראה קצת מהפרקטיקות שאנחנו עובדים איתן ופיתחנו עם שותפים שלנו. פנאי בכלל, באמנת האו"ם בדבר זכויות הילד הוזכר נושא פנאי, נושא לא חדש על השולחן, בכל זאת בהקשר של פרקטיקה של פנאי, של תיאוריות וגישות שעומדות מאחוריו, המדינות לא היו שם עד לאחרונה. זה משהו שעמד על השולחן זמן מה, יש הגדרות רבות לפנאי. אחת מדברת על זה שהפנאי הוא אותן שעות ביממה שלא עוסקים בצורכי קיום, אוכל שינה עבודה לימודים. הגדרה שנייה מדברת על תחושה שמשאירה אצלנו פעילות פנאי, באה לשחרר נפש וגוף, יש בה הנאה ומנוחה. אנחנו היום בעידן הפנאי, שבעצם העיסוק בפנאי קובע את אופי החברה. מה שזה אומר, שמושקעת הרבה עבודה והרבה מחשבה איך לנצל את שעות הפנאי. אם הם מרכיב חשוב ביום, מרכיב יחסית הרבה ביום אצל חלק מאוכלוסיות, איך מנצלים זאת, איזה שירותים צריך שם. פעם חשבו שפנאי קורה מעצמו, יש שעות שלומדים עובדים ומטפלים במשפחה, שאר שעות בלי משימות זה פנאי.

שירלי: איפה השעות אלה נמצאות??

יפעת: תחזרי אחורה בגיל, זה מביא אותך לשם מצוין. זה נכנס להבנה כמשהו שצריך לפתחשירותים, לא קורה מעצמו, צריך להיות מנוצל. חוקרים מיינו פנאי בכל מיני צורות, אפשר לראות פנאי מובנה לא מובנה, פנאי חברתי נעשה עם אנשים או לבד. פסיבי או אקטיבי. אינטנסיבי או מועט, חשוב ולא חשוב. נתעכב על שתי הגדרות, פנאי רציני לעומת מזדמן. פנאי מזדמן בדרך כלל הוא רגעי, הזדמנות לעשות משהו, לא משהו עם השפעות ארוכות טווח. פנאי רציני מאפשר גם תועלת מיידית וגם משהו ארוך טווח, משהו שמשפיע על הבניית אישיות, משהו שמשפיע על זהות, משהו שיש לו השפעה מעבר למקום מיידי רגעי. בהקשר של גמול גבוה ונמוך, כשמדברים על פנאי עם גמול גבוה, מדברים על פנאי שיש בו אתגר. שיש בו עניין, שהוא התנסות חיובית עם השתתפות אקטיבית, לעומת פנאי עם גמול נמוך שהוא פסיבי יותר, יש הזדמנויות לכך שחוויה תהיה שלילית בפנאי פסיבי.

מבקשים דוגמאות. פנאי פסיבי זה צפייה בטלוויזיה, שיטוט לא אקטיבי במחשב. לא נגענו כל כך בפנאי האינטרנטי, וירטואלי, אבל יש סביב זה המון חומר. גם פנאי וירטואלי יכול להיות אקטיבי, צפייה בטלוויזיה, בספורט לעומת משחק, המקום האקטיבי יש פה אתגר, ללמוד משהו חדש, לפגוש אנשים חדשים. זה פנאי שיש בו גמול גבוה יותר.

יקיר: קצת הבדל בין לעשות משהו או לא לעשות כלום בזמן הפנוי.

יפעת: סוגי פנאי – אם תנסו לחשוב על זמן שלכם – מקומות פסיביים של מחשב וטלוויזיה. פעילות התנדבות יותר ויותר תופסת מקום משמעותי גם בהקשר של אוכלוסיות שלנו, מעורבות חברתית נכנס חזק לפנאי. פעילות ספורט, יקיר ידבר על זה יותר. בילוי עם חברים, חוגים ותנועות נוער, הם שני מקורות פנאי הנפוצים בהקשר של נוער וצעירים. ויש פעילויות אחרות כמו גנים, שמורות טבע, מופעים ודברים אחרים שעושים בבית. החינוך בלתי פורמלי הוא הדבר בהקשר של ילדים ונוער בתוך פעילות פנאי, המטרה של חינוך בלתי פורמלי היא להביא למעורבות חברתית פעילה, יש פה גם מקום של פרט וגם סביבה. יש כמה מאפיינים לחינוך בלתי פורמלי. מקום וולונטרי, אדם צריך לבחור להיות שם, יכול לעזוב מתי שהוא רוצה, יכול לבחור מה עושה שם, זה לא בית ספר או מקום עבודה שחייבים, זה מקום שבוחרים להיות בו. מאפיין שני הוא סימטריה, יחסי גומלין שוויוניים, לא מורה ותלמיד, לא הורה וילד, יש משהו הרבה יותר שוויוני גם אם יש מדריך בחור, מערכת יחסית שוויונית יותר, בטח בקבוצת שווים.

יש בה אלמנט של מורטוריום, מרחב מתאים לניסוי וטעייה, לא מקבלים תגמול מיידי, לא מקבלים משוב מיידי של הצלחת או לא, נכון או לא נכון, יש מקום לניסוי טעייה, הזדמנות ללמידה לדברים חדשים. פעילות רב ממדית, יש גם פעילות עצמה, וגם למידה של מיומנויות. יש פה גם מעשה עצמו שנעשה באותו זמן שאנו נמצאים בפנאי, אבל גם מה זה עושה לנו מעבר לכך, מה שדיברנו על מקום של גמול גבוה ונמוך. הפגה, מכירים. יצרנות זה משהו שיש בו עשייה, ופיקוח חברי. אין כאן כל כך דברים שאסור, יש מעט מאוד איסורים, רוב דברים הם פיקוח חברתי שהקבוצה קובעת מה מותר מה אסור, מה מתאים, מעט מאוד דברים כאלה מגיעים מבחוץ.

אם איפה הזמן הזה? נמצא כשאנחנו בני נוער, גם כשאנחנו מבוגרים, אבל בבני נוער 40% מהזמן נחשב פנאי. כמות עצומה, הזדמנות מדהימה לעשות משהו עם הזמן, דברים סופר חשובים, ולכן אנחנו מתייחסים לזה ברצינות.

הפנאי מחקרים, יש מחקרים שדיברו על בוגרים ונוער, אפשר לראות התייחסות לילדים בחלק מהמקומות, גם המחקרים הללו משקפים גם בוגרים. פנאי מנוצל מביא למימוש פוטנציאל של האדם, דפוסי התנהגות נכונים בשעות הפנאי משפיעים על בריאות של אדם, מחוברות להישגים לימודים ורווחה פסיכולוגית. פנאי לא מנוצל, פנאי פסיבי, יש גם מקום לחוויה שלילית או התנהגות אנטי סוציאלית.

יקיר: טוב, אתם רואים את התייחסויות מבחינת חוק שוויון זכויות לאנשים עם מוגבלות, מבחינת אמנת האו"ם. לפני שאני ממשיך, הבנתי שכולם פה בתואר שני ופה במרכז לא במקרה, אז אין צורך להסביר ממש את המונחים שקשורים לאנשים עם מוגבלות ואת הקשרים. נכון? אפשר לחסוך את זה מכולנו.

יפעת: אם משהו לא ברור, תשאלו.

יקיר: אני רגיל להגיד אמנה בינלאומית, להסביר מה אמנה. כל זה נחסך מאיתנו. אבל היה חשוב לראות בתוך רצף כזה, או על שקף כזה, לראות התייחסויות כל כך משמעותיות גם לנושא של פנאי, והבנה היום שמה שאמרה יפעת, עד כמה פנאי תופס מקום משמעותי בחיי יום יום של כולנו, בטח בשנים אחרונות, תרבות הפנאי, כל הקשר של ניהול זמן החופשי, נהיה משהו שמדברים עליו והוא חלק מהשיח באוכלוסייה כללית בטח בהקשר של אנשים עם מוגבלות. מספרים שאתם בטח מכירים – השורה תחתונה היא מראה את פערים בין אנשים עם וללא מוגבלות בהקשרים של פנאי, שקשורים גם לתחושת בדידות, גם קשורים לפעילויות פנאי, תיכף ניכנס להסברים למה זה כך. והדבר הזה משתקף מאוד במספרים שאתם רואים.

יפעת: גם כאן אפשר לראות, מתוך סקר של הלמ"ס, מה אנשים עם מוגבלות כן עושים בזמן שלהם, ביחס לאנשים בלי מוגבלות, בהקשר של מוזיאון הצגה או מופע, אירועי ספורט קולנוע חוגים. בכולם רואים שאנשים עם מוגבלות משתתפים בהיקף הרבה יותר קטן מאשר אנשים בלי מוגבלות.

יקיר: כאן מצוטטים דברים ממחקר, אבל יש אינספור מחקרים שמראים את דברים אלה שאתם רואים על השקף, את אמירות אלה, אנשים עם מוגבלות מהמון סיבות נמצאים פחות באינטראקציה חברתית מחוץ לבית. תחו7שת בדידות היא גבוהה אצל אנשים עם מוגבלות. הסיבות – תיכף ניגע בהן, כשנציג יותר את תוכניות, ברובן גם מוכרות לכן.

יפעת: למעט סעיף אחרון, שאנשים עם מוגבלות לא מרוצים מרמת מעורבות חברתית, מאפיינים אחרים מאפיינים גם אוכלוסיות מוחלשות אחרות. לא משהו ייחודי.

תמר: אוסיף שאנחנו מוסיפים גם מימד תרבותי בירושלים, בשביל אנשים חרדים שגם ככה כל נושא פנאי פחות אצל בנים ויותר אצל בנות, למצוא מסגרות מתאימות אחה"צ, יש תוכנית יפה ברמת שלמה שפתחו לבנות, אבל זה מאוד קשה.

שירלי: משיק למפגש חוקרים אחרון שלא היית. הוא צולם כמובן, יקיר היה בו, יושב חזק חיבור תרבות בחברה החרדית. היה לי שיחות שצריך להמשיך את החיבור.

יקיר: פה אתם רואים כמה מההשפעות של מוגבלות. הכותרת אומרת: השפעת מוגבלות על אופי ההשתתפות בפנאי. אתקן ואומר, בהקשר החברתי, לא שמוגבלות משפיעה על השתתפות בפנאי, אלא הסביבה שלא מאפשרת זאת. אם היינו הופכים ומסתכלים על אחריות חברתית כלפי שילוב אנשים עם מוגבלות, אולי זה היה נראה אחרת.

יפעת: תרומת השתתפות בפנאי עבור ילדים ובוגרים עם מוגבלות, קודם כל נמצא שהתרומה לא שונה אצל אנשים עם ובלי מוגבלות. זאת אומרת יש לנו עניין להשקיע בזה כמו אצל כולם, יש יכולת לפנאי להשפיע על אנשים עם ובלי מוגבלות באותו אופן, אנחנו לא מנצלים את זה מספיק. יש כמה דברים שיודעים. השתתפות פעילה מובילה להעצמה. כאשר אנשים משתתפים באופן פעיל, מרגישים שיש להם יכולת להשפיע על חייהם. פנאי יעיל מחובר לתחושת רווחה, עלייה באיכות חיים, שביעות רצון, מיצוי יכולות, דרך שאדם תופס את עצמו, הנעה פנימית לעשות דברים אחרים. ככל שאדם משתתף בפנאי, הוא משתלב יותר טוב בקהילה, הסתגלות למצבים מאתגרים יותר בקהילה בגלל המוגבלות או השפעת הסביבה, התמודדות של הסביבה עם מוגבלות וכמובן למידת מיומנויות חברתיות. השתתפות בפעילויות פנאי משפרת יכולות תקשורתיות קוגניטיביות ומוטוריות, יש לכך השפעה רחבה יותר מאשר הפנאי. פעילות ספורט – יש חיבור לשיפור בריאות לגופנית, למיומנויות מוטוריות. לא נמצא כאן הבדל בין השפעה של השתתפות בפעילות ספורט בין אנשים עם וללא מוגבלות. היינו חושבים שבספורט יש הבדלים, אבל זה משפיע באותה צורה. יצירת חוויות חיוביות, כל מה שכתוב כאן.

שתי נקודות אחרונות חשובות, יש פה הזדמנות לאינטראקציה חברתית, לרכוש מיומנויות ולפגוש אנשים, להשפיע על עמדות. ככל שרואים יותר את אנשים, העמדות יותר חיוביות, זה השפעה על אדם והסביבה. ככל שאדם יש יותר מגעים חברתיים, היה פחות דיכאון בהקשר של בריאות הנפש, כך מראים מחקרים. זה גם משמעותי.

יקיר: למה מה בעצם לא מאפשר לאנשים להשתתף בפעילויות פנאי? מה החסמים להשתתפות בפעילות פנאי? קודם כל, מטפלים עיקריים עצמם לא כל כך מודעים תמיד ולא כל כך יודעים איך ומה אפשרויות שעומדות, והאמת גם לא עומדות כל כך הרבה אפשרויות לפעילות פנאי להרבה אנשים עם מוגבלות, בטח לא הרבה בחירה. ראינו מיפוי של אפשרויות לפעילות ספורט, כשאכנס לתוכנית אספר על נושא של ספורט לאנשים עם מוגבלות, המיפוי הראה בצורה ברורה שזה לא רק עניין של חוסר מודעות של אנשים עצמם, אלא אין לאן ללכת ובטח אין כל כך בחירה. אם אדם פחות מתחבר לחוג אחד סתם אני זורק, חוג שחמט מונגש במתנ"ס, לא אוהב שחמט וזה הדבר היחיד, אין לו הרבה מה לעשות. זה קשור לקשיי נגישות, שזו נקודה שנייה כאן.

מה אפשר לעשות? יש שאלות?

קרולינה: יש הבדל בין מבוגרים וילדים. יש הרבה יותר מסגרות לילדים ונוער עם מוגבלות לעומת מבוגרים עם מוגבלות. חוץ מנכי צהל שיש להם משהו מסודר, אנשים מבוגרים ממש מהרגשה שלי מהשטח, אין הרבה פעילות.

יפעת: לא מכירה בנתונים רשמיים, חלק בהלימה למה שקורה באוכלוסייה כללית. לבני נוער יש 40% פנאי, למבוגרים הרבה פחות, חלק מזה קשור גם למוגבלות אני מניחה.

יקיר: פרט לבריאות הנפש ששמו נושא הפנאי בסל שיקום כחלק משמעותי מסל שירותים של המדינה, אם מסתכלים מצד של אחריתו מדינה על תחומי חיים, פנאי בוגרים זה תחום מוזנח ביותר. גם בחוק לרון וגם החברה למתנ"סים בהקשר לחוק לרון, יש יוזמות שרואים בשנים אחרונות למבוגרים, אבל אני חושב שהתרשמות שלך היא נכונה, כי אנשים – למדינה יש אחריות ישירה יותר מובהקת לילדים ונוער מאשר למבוגרים, גם מתי שאנחנו מדברים על אנשים עם מוגבלות. ככל שאחריות או איך שמדינה תופסת אחריות שלה כלפי אנשים אלה יורדת, גם פיתוח שירותים בהתאם. אני מרגיש מה שאת אומרת.

קרולינה: יותר נחמד להתנדב עם ילדים ונוער מאשר מבוגרים.

עידית: גם יותר יקר. ילדים אוכלוסייה יותר נתמכת. מבוגרים צריכים לממן את עצמם, אם לא עובדים אין להם דרך לממן פנאי. מחפשים מסגרות פנאי למטופלים שלנו בבית חולים הדסה בשיקום, לא אפשרי. קבוצות ספורט לא מותאמות, החל בנגישות וכלה במחיר, כי זו אוכלוסייה שחיה על קצבת נכות.

יקיר: כך רציתי לומר על מתאם בין מצב סוציואקונומי למוגבלות הוא ידוע לכולכם. כשילד הוא ילד עם מוגבלות ועדיין יש לו הורים שתומכים בו, אולי יותר קל גם לממן פנאי. כשאתה בוגר בלי כסף, קצת פחות קל.

רבקי: מדברים על מוגבלות פיזית. אבל מוגבלות שכלית זה פחות מאפסי.

יקיר: לא דיברנו על אוכלוסייה מסוימת, זה רב נכותי.

רבקי: למוגבלויות שכליות בינוניות ומטה, הדברים יותר מורכבים ופחות נגישים.

יפעת: בהקשר של מוגבלות שכלית, האנשים משולבים הרבה פחות, זה בא לידי ביטוי גם בפנאי אך גם בחינוך ותעסוקה.

יקיר: דיברנו על החלק של ילדים לעומת מבוגרים ובהקשר של אחריות, בתוך מסגרות סגרגטיביות, בתוך הוסטלים או קהילות תומכות, בטח במסגרות דיור של אנשים עם מוגבלות שכלית. בתוך מסגרות אני מתאר לעצמי שיש יותר פעילות פנאי מאשר לאדם שחי בקהילה.

רבקי: אם מגדירים פנאי כמשהו שעושים עם קבוצת השווים, כדי לעשות פעילות פנאי עם קבוצת השווים לאנשים עם מוגבלות שכלית קשה, צריך המון תמיכה כדי שתהיה פעילות משמעותית. לא אגיד שאין את זה, אבל זה מסובך, לא קל, אין לזה מודעות.

יקיר: לגמרי. אתייחס למה שאמרת גם בהקשר ספורט. זו נקודה מעניינת.

יובל: נגעת בנקודה ממש חשובה, מניסיון עבודה במרכז חיים עצמאיים – לא היתה מודעות אליו בכלל.

יקיר: מה הנקודה? תגדיר מה הכוונה.

יובל: פעילות שתהיה אפקטיבית, צריכה להיות משמעותית לעושים אותה וללקוחות. הרבה פעמים כשמציעים שירותים, פשוט הם לא משמעותיים למקבלי שירותים, הם באים להשתתף באיזה חוג, אבל זו לא פעילות משמעותית ברמה אישית, ואז אולי הם אקטיביים, אבל זה לא משמעותי, בריפוי בעיסוק מגדירים מה זה פעילות משמעותית, זו פעילות שיוצרת שינוי באיכות חיים, שינוי במצב נפשי.

יקיר: כמעט ואין פעילויות כאלה. אנשים מגיעים לפעילות, ואם כבר קיימות פעילויות אין להן משמעות מעבר לעיסוק עצמו.

יובל: הרבה פעמים יש הנחה שנעשה את הפעילות, אם זה לא יעזור זה בטח לא יזיק.

יפעת: גם וולונטריותובחירה לא נמצאים שם, כשיש שני חוגים בלו"ז. זה נקבע על ידי המסגרת.

דניאל: בשנה שעברה כתבתי סמינר אצל רוני הולר בנושא התנדבות של אנשים עם מוגבלות. יצאנו מהנחה שהתנדבות זה סוג מימוש של זכות להשתתפות, מה שגילינו די להפתעתנו היה שבגלל שהנגישות לשוק התעסוקה היא כל כך מוגבלת, הרבה פעמים נוצר בלבול מושגי, ואנשים שעובדים קוראים לעבודה התנדבות, להתנדבות עבודה. מישהי שמגיעה כל יום מ-8 עד 2 למקום, שמבחינת הרבה פרמטרים זה עבודה, בגלל שאינה משולמת משיקולי חוק לרון, מתייחסת לזה כהתנדבות. באיזה מקום אני אומר זה רק מראה איך היבט זה בחייו של אדם עם מוגבלות כמה הוא קשור במערכת גומלין עם שאר היבטי חיים. כמה אי אפשר להתייחס לפנאי בלי להתייחס לנגישות לתעסוקה.

יקיר: אוסיף על זה עוד משהו שבעיניי הוא קריטי לאיך שהשירותים מעוצבים, ואיך אנחנו שומעים פחות ופחות את ביקורת שאנו שומעים כאן. וזה עד כמה אנשים עם מוגבלות בעצמם מעורבים בעיצוב שירותי הפנאי, ובכל תהליכי התכנון והביצוע, משלבים הכי מוקדמים שלהם. שזה, לולא לא פלא ששומעים דברים כמו שיובל אמר, שמתוכננת פעילות שאנשים לא מרגישים בה משמעות.

עירא: משהו חשוב נוסף, בהמשך למה שאמר יובל, וגם הזכרתם קודם, כל נושא שילוב שיש מתח גבוה בעניין שעות פנאי של דיירים, והכוונה להבדלים בין הפעילויות התוך מסגרתיות, בין אם זה מסיבות או חוגים שונים, אפילו בהמשך למה שאמרת למה שהדיירים מביאים, אז הקמנו ועדה שדיירים קובעים איזה חוגים, אבל הכל נשאר בפנים, ועולה נושא כמה רוצים לשלב בחוגים תוך מסגרתיים וכמה רוצים לשלב בחוגים בקהילה עם אנשים לא מהמסגרת, אנחנו מעודדים את זה יותר, אבל לא אגיד שזה הולך, זה בקטנה לעומת השתתפות בחוגים תוך מסגרתיים שנוחה יותר לדיירים, הם בורחים אליהם, אבל זה משאיר אותם בינם לבין עצמם.

יקיר: אולי זה קשור לאפשרויות, לעיצוב של אפשרויות בחירה. ברגע שלאדם יש בחירה אמיתית, אולי היו בוחרים אחרת.

רבקי: לצאת החוצה דורש התארגנות מורכבת מבחינת נגישות.

יפעת: גורר תגובות לא חיוביות של הסביבה.

רבקי: אפילו לא רק תגובות, צריך מלווים שמייקרים את העניין. אם עושים זאת בתוך המסגרת, זה יותר פשוט. פחות מורכב. נכון שיש עניין תפיסתי, אבל יש גם עניין שדורש התארגנות.

קרולינה: אולי אפשר במקום לפתוח פעילויות של מקום מוגן לאנשים אחרים, שילוב הפוך.

רבקי: יש לזה יתרונות וגם חסרונות.

יקיר: אם לא נגיע להציג את תוכניות שלנו, שזה מה-זה מעניין, יהיה חבל... בואו נרוץ קדימה.

יפעת: מה מנחה אותנו כשאנחנו מסתכלים על פרקטיקות. זה מאמר שדיבר על ילדים אבל נכון גם לבוגרים, יש 3 כלים עיקריים שהוא זיהה שמעודדים השתתפות פנאי. 1, לייצר יחסים חברתיים תומכים עבור הילד. ראינו קודם שלפחות בני נוער עם אוטיזם הולכים יותר לפעילויות בסביבה הפיזית הגבוהה עם בני משפחה ואנשים מוכרים. אחד הסברים שאלה מקומות עם יחסים חברתיים תומכים, מה שאנחנו רוצים להגיע אליו שיהיו יחסים חברתיים תומכים גם במקומות רחוקים ומאתגרים יותר, ככל שנדע לספק זאת נצליח לפתוח להם יותר מסגרות והזדמנויות. מקום של הורים, המקום של הורים משמעותי מאוד גם אצל בוגרים, כמו תמיד, זה משהו שמפילים על אמא. היו מקרים שמצאו השפעה מאוד משמעותית של אימהות, מניחה שגם אבות היה להם שם תפקיד, אבל ככל שאימהות דיווחו על יותר השתתפות בפעילות פנאי, כך ילדיהם עם מוגבלות השתתפו ביותר פעילות. הרבה פעמים זה היה אותם סוגים של פעילות שאימהות הולכות, השאלה אם הילדים פשוט הולכים עם אימהות, או שהאמא כיוונה את זה ופחות בחירה. בכל אופן לתפיסת ההורים יש גם השפעה. גם עבודה עם הורים היא קריטית. כמובן סביבה תומכת ומקטינה מכשולים, גם ברמת מדיניות וגם ברמת הנגשה. מחקר הראה שהשתלבות במסגרת לימודים בהקשר של ילדים, מנבאת גם השתלבות בפנאי. ככל שילד השתלב בכיתה רגילה, כך הוא יותר השתתף בפעילות פנאי בחברה הכללית. יש דמיון בין אסטרטגיות שמאפשרות שילוב במסגרת לימודית ובמסגרת פנאי. על אף שאין המון פעילות, לא צריך באמת להמציא את הגלגל, כי האסטרטגיות דומות.

בתוך אשלים אנו עוסקים בכמה תחומים, אני אחראית על תחום השתלבות. אחוז גבוה של תוכניות השתלבות מתייחסות לפנאי. יש כמה עקרונות בתוכניות שלנו. קודם כל נושא של הווה ועתיד, אנו מסתכלים על השתלבות היום וגם השתלבות עתידית. יכול להיות מצב שנדבר על תוכנית השתלבות סגרגטיבית, שנרצה לתת מענה בתוך קבוצת השווים של מוגבלות; מדברים גם על קבוצת השווים של גיל, מסתכלים על החוויה היום וגם חוויה עתידית. ראייה הוליסטית, מנסים לראות מה קורה במסגרות חיים אחרות, בדרך כלל נציע את הבחירה וכל אדם לגופו, אבל בדרך כלל הגישה שאם אדם במסגרת לימודים משלבת, בדרך כלל יהיה בקבוצת שווים של מוגבלות אחה"צ, כדי לאפשר לאדם כל קבוצות השווים. אנחנו מצד אחד מכירים בפנאי, 40% כהזדמנות שיקומית,

רכישת מיומנויות, מצד שני משתדלים לשמור על הפנאי כפנאי, משהו מתוך בחירה, שיש בו אלמנט של קלילות הנאה נטו, הפגה, לא לאבד גם את זה בתוך כל התוכניות. מכל התוכניות בחרתי להתייחס לשלוש מייצגות, אחת עוסקת במעורבות חברתית והתנדבותית. הן מייצגות פחות או יותר את סוגי ההתערבות. תוכנית רשת, מרכזי נוער, נולדה מצורך של בני נוער משולבים בחינוך רגיל לקבל הכנה לעצמאות, שמקבלים בחינוך מיוחד ולא מקבלים בשילוב, מצד שני הם מאוד זקוקים לזה. כל תוכניות המעבר שאתם מכירים יושבות על אותו צורך, העניין הוא שאדם או בני נוער שמשולבים בחינוך רגיל מרגישים כמו כולם, שהכל בסדר, שקיבלו מה שהם צריכים, מסיימים י"ב, כולם הולכים למסגרות המשך, והם פתאום מגלים שמסגרות ההמשך לא ממש מתאימות להן, ויש צורך בהתאמות וזה קצת מאוחר בשלב זה. בתוך החינוך המיוחד הבינו זאת, ויש הרבה תוכניות, מוצלחות פחות או יותר, אבל דווקא משולבים לא היה להם איפה לקבל תכנים אלה, גם היום זה מצומצם.הרעיון היה להקים מסגרת חברתית של שעות אחה"צ עם אלמנט הפגה ופנאי, וגם הכנה לעצמאות. לא היינו צריכים להמציא הרבה תכנים חדשים, עשינו זאת עם משרד הרווחה, משרד חינוך היה שותף, ביטוח לאומי קרן למפעלים מיוחדים, ועמותת אלווין שהפעילה יפה את התוכנית. המרכזים האלה הם קבוצות של בני נוער משולבים, בעיקר מי שמוכר באגף שיקום, לקות פיזית וחושית, ולקויות למידה מורכבות. הגיעו אחת לשבוע לפעילות עם הרבה תכנים. יש המון תוכניותשעובדות על הכנה לעצמאות, כתבנו מדריך של 600 עמודים, פעילות שלוש שנים, זה יעלה לרשת, מוזמנים להשתמש בזה מי שעובד עם נוער. מערך הדרכה זה הוא אחד הדברים שיצא מהתוכנית ואנו גאים בו. מבחינת הטמעה, זה מקום להדגים השפעה על מדיניות של פיתוח שירותים. משרד רווחה שהיה לו בתע"ס מועדוניות, בעצם הלך ושינה את תע"ס ופיצל, במקום תע"ס מועדוניות, תע"ס מועדוניות ילדים ותע"ס– סטנדרט של משרד הרווחה, תקנון עבודה סוציאלית – וגם תע"ס מועדוניות נוער. זה מכתיב איך ניתנים שירותים ברשויות דרך אגפי רווחה. ממקום שהיה מועדוניות לא משנה באיזה גיל, לא משנה איזה תכנים, יש ארוחת צהריים ושיעורי בית ופעילות העשרה, בעצם המדיניות לקחה את זה למקום יותר משמעותי והגדירה מה צריך לעשות עם נוער כדי שיהיה עצמאי בהמשך, מה תכנים שחייבים לדבר, איך צריך להיות.אחד דברים ששמנו חזק בגלל שהקבוצה סגרגטיבית, זה מה המקום שלה ברשות, שתפעל במבנה שמיועד לנוער, היו להם נציגים במועצות נוער עירוניות, יצאו לטיולי הרשות. מצד אחד היתה להם קבוצת שווים מגוננת, אבל כל הזמן היו בשילוב, היתה הזדמנות בתוך הקבוצה שלהם גם לעבד את התמודדות.

בגדול מי שהפעיל את התוכנית זה אגף שיקום, השירות לטיפול באדם עם אוטיזם גם הצטרף.מוגבלויות פיזיות וחושיות ולקויות למידה מוגבלות היו ביחד, באופן טבעי יש נשירה, וכל מקום התארגנה הקבוצה של המקום. אנחנו מדברים על פי רמות תפקוד, ובמקום שרמות תפקוד היו דומות גם אם המגבלה שונה, עבד טוב.

מי מפעיל היום?

משרד הרווחה יצא במכרז, סביב ההתארגנות למינהלת מוגבלויות יש קושי לפתוח קבוצות חדשות, אבל זה יושב ברשות, כל רשות יכולה לפתוח. אין מי שמעודד את זה, מקווה שעוד מעט זה ישתנה.

אחד הדברים שאנחנו גאים בהם, שכל המשתתפים התגייסו לשירות משמעותי. ממש כולם. הכנתי סרטון שמתארים, אבל לא נבזבז על זה זמן, מדברים על משמעות של דברים שקיבלו, מקום של פנאי משמעותי, איך זה משפיע עליהם אחר כך וגם על מרחבי חיים אחרים.

התוכנית השנייה נקראת לשם שינוי, עושים עם משרד חינוך ורווחה ומרכז שלטון מקומי, וגם עמותת אלווין מפעילה, באמת במקרה. תוכנית שיושבת על פלטפורמה של תוכנית צמיחה אישית ומחויבות חברתית, של משרד חינוך. מה שקראו מחויבות אישית. זה מחייב את בני נוער להיות מעורבים חברתית, ברוב מקרים התנדבות. מחויבים בהיקף ובאופי מסוים במשך שלוש שנים, ומקבלים על זה תעודת בגרות חברתית. לפני שנתיים משרד חינוך הוציא מסמך התאמות של תוכנית לחינוך מיוחד, היקף מצומצם יותר וגם אופי התנדבות, אם בתוכנית רגילה צריך התנדבות פרטנית וקבוצתית, פה אפשר לעשות אחוז גבוה של פעילות קבוצתית. נעשו התאמות, אבל לא נבנו כלים. זו תוכנית שתומכת בבניית כלים ועבודה על עמדות ובנייה של מעטפת של כל זה, שאפשר יהיה ליישם. תוכנית שנמצאים בשנה שנייה שלה מתוך 4, יש 6 רשויות שעושים בהן פיילוט, הפיילוט כדי להתנסות בכלים שאנו מפתחים ולוודא שעובדים טוב. יש מחקר מלווה.

מי שמתנדב זה נוער עם מוגבלות.

שירלי: התנדב.

יפעת: משרד חינוך מדבר לא על התנדבות אלא מעורבות חברתית. יש כמה מושגים מבלבלים. אחד, מעורבות חברתית לעומת התנדבות, והשני התנסות בהתנדבות בתעסוקה. למשרד החינוך יש גם תוכנית התנסות בתעסוקה (בחינוך מיוחד), שיוצאים לעבוד על חשבון הלימודים בלי שכר, אז צריך לעשות התנסות גם במעורבות חברתית ולהתנדב, גם על זה לא מקבלים שכר. איך יודעים מה זה מה, כדי למנוע מקומות של ניצול לכיוון של התנדבות במקום עבודה, ולא לתת שכר. אנחנו עסוקים בזה מאוד, לא מצאנו דרך ועשינו כמה ישיבות בהשתתפות הרבה אנשים חכמים בתחום, מאוד קשה למצוא הגדרה שמבדילה בין של מקומות התנסות, מה שעשינו – הכנסנו את זה לתוך עיבוד. בתוכניות בחינוך מיוחד, מי שמכיר את מעגל ההפנמה, יש הכנה, התנסות, עיבוד של התנסות, התנסות חוזרת ועיבוד חוזרת. יש מרכיב עיבוד מובנה בתוך מערכת הלימודים, הכנסנו את זה לשם, כולל לדבר על הבלבול, על המקום שצריך להגן על עצמנו, לשים לב מתי מנצלים אותנו בעבודה, לדבר על זכויות עובדים. לקחת את זה למקומות האלה, דרך הגדרה של עבודה לפנות את מקום במקום של מעורבות חברתית.

יש שני דברים שציינתי פה - הישגים, אנו הכי גאים בזה נכון להיום, בתוך התקופה זאת. מה שעומד לצאת בשבוע הבא, יפורסם קול קורא להצעת תפקידים לתוכניות התנדבות לנוער עם מוגבלות. כאשר יצאה תוכנית צמיחה והתערבות חברתית, שחייבה 3 שנים להיות מעורבים, גילו שאין תוכניות, יש המון בני נוער ואין תוכניות.

יקיר: כמו בהכשרה מעשית לעבודה סוציאלית...

יפעת: בכל התחומים.

תמר: נכון גם לגבי סטודנטים פארא-רפואיים.

יפעת: תוכנית עמ"ן– עיר מתנדבת נוער – עשתה עבודה יסודית. זו תוכנית שהוטמעה ברשויות מקומיות דרך מינהל חברה ונוער, פיתחו תפקידים, עשו בדיקה מעמיקה מה צרכים שיש, לימדו רכזים לעשות איתור צרכים. פיתחו תפקידים – מלאכי יום הולדת למשל. פיתחו תוכנית שהכשירו בני נוער להפעיל ילדים בימי הולדת. אוכלוסיות מוחלשות, במקום לקחת מפעיל שעולה המון, לוקחים את בני הנוער האלה, במחירי עלות של חומרים הם מתנדבים ומפעילים ביום הולדת, פעילויות נהדרת. לקחו צורך אמיתי והצליחו לחבר את בני נוער, בני נוער קיבלו הכשרה וליווי, רכשו מיומנויות שיכולות לעזור להם בהמשך. רוצים לעשות אותו דבר גם עבור נוער עם מוגבלות, נכנסת פה גם סוגיה של התאמות שצריך. יהיו שלושה סבבים של קול קורא, אנשים יתבקשו להציע תוכניות ותפקידים.המטרה היא ליצור מאגר תפקידים, שאנשים יעשו התנדבות משמעותית, ולא סתמית.

רבקי: בעלה כמה שנים יש קבוצה מבית חינוך עיוורים שמגיעים למחויבות חברתית, מתנדבים ועושים פעילויות משמעותיות עם החבר'ה שלנו. זה משמעותי לכל הצדדים, עובד נהדר, פנאי משמעותי.

יפעת: יש יוזמות מקומיות נהדרות, אבל זה לא ממוסד ולא מרוכז. מנסים למסד את זה.

עוד דבר שחשוב להגיד בהקשר של מעורבות. יש פה דגש גדול על בחירה. אחד דברים שאנחנו משקיעים בפיתוח שלו, זה להכשיר את אנשי הצוות להבין שיש צורך בבחירה, גם לאפשר אותה. אם אתם מכירים את חינוך רגיל, יש הפנינג בתחילת שנה, כל ארגונים מגיעים ומציעים תוכניות, בחינוך מיוחד זה לא כך. יש בית אבות שקל להגיע אליו, יש בית חולים שאפשר לעזור בארכיון. למעט מקומות שיש עשייה יפה, באופן גורף יש נטייה ללכת לדברים הנוחים יותר, שמים דגש על מקום של בחירה. יש לנו בת שירות לאומי עם מוגבלות שהיא חלק מצוות התוכנית.זה גם מייצג את אוכלוסייה בבניית הכלים וחומרים, מעורבת בבנייה, יושבת בוועדות, מהווה דוגמא אישית לבני הנוער שמרגישים שאין להם זכות או יכולת באמת לעשות, התוכנית הזאת מאתגרת את התפיסה הרווחת שאנשים עם מוגבלות הם זקוקים לעזרה ולא מסוגלים לתת עזרה. אחד דברים שיפים שקרו בתוכנית זאת – פיתחנו אפליקציה בשם נגישות ורגישות. זאת אפליקציה שמאפשרת לאנשים לחוות במידה מסוימת חוויה של מוגבלות, מורידים לטלפון, משתמשים במשקפיים של VR (מציאות מדומה), יש 5 סוגים של מוגבלות שאפשר לחוות דרך עיני נער עם מוגבלות.זה משותף לשתי תוכניות אלה.

התוכנית האחרונה שאדבר עליה, היא השתלבות בתנועות נוער. אנחנו בשנה רביעית מתוך חמש, ואם אמרנו שתנועות נוער וחוגים הן שתי פעילויות פנאי נפוצות, מצאנו לנכון לעבוד עם תנועות נוער. יש שם רבע מיליון בני נוער, ככל שיהיו יותר בני נוער עם מוגבלות, נושא עמדות יהיה יותר פשוט, אנשים יראו בני נוער עם מוגבלות שנמצאים ביניהם כשווים, והשתלבות בהמשך תהיה פשוטה יותר. גם השתלבות - כדי להגביר השתלבות צריך לצמצם חסמים, שאחד מהם הוא עמדות, כדי לצמצם עמדות מדברים על פעילות סדירה שמאפשרת מגע. תנועות נוער הן מסגרת אופטימלית, פעילות שבועית, דו שבועית, חוזר על עצמו ויש מגע כל הזמן, גם מסגרת שמאפשרת עיבוד. מבחינתנו זה מקום אופטימלי לעבוד על זה.

עידית: הייתי בשתי תנועות נוער כנערה, בשניהם זה היה מוגדר כקבוצת צמי"ד, צרכים מיוחדים. בכל תנועת נוער יש לזה שֵם, אני דווקא הרגשתי שהדברים שם נעשים לא בהדרכה נכונה ולא ממניעים נכונים. משהו פטרוני, בוא נְשַׂמֵח, מדריכים לא אנשים עם מוגבלות אלא ילדים שלא התקבלו להדרכה בשבט ה"רגיל", לא נעשה ממניעים נכונים. לפני 5-4 קמה כנפיים של קרמבו שניסתה לעשות משהו אחר, אבל היא סגרגטיבית. אי אפשר להתעלם שהכוונות טהורות והביצוע מבודד. כשעבדתי בתחום הזה ממש מעט, זה נורא קשה כי אתה צריך לתווך לילדים הדרכה שאנחנו מדברים את השפה הזאת. כתוכנית קשה לפתח ולהדריך, כי המקום הפטרוני נוצר מהר מאוד וחבל.

יפעת: לכן צריך את תוכנית זאת. הצופים ובני עקיבא עושים 15 שנה השתלבות בתנועתו. אבל יש 13 תנועות נוער בישראל רב תרבותיות, חילונים, חרדים, דתיים, ערבים, דרוזים והיו הצופים ובני עקיבא עד שקמה התוכנית. עם פעילות נקודתית בעזרא. כינסנו את תנועות, עשינו יישור קו מה זה אומר התנדבות והשתלבות. הם אמרו אצלנו משולבים, מגיעים להוסטל פעם בשבועיים, גם מקום של להטמיע תפיסות ולעשות שינוי. בכל תנועה יש רפרנט לנושא, לרוב תנועתו לא היה נושא כזה באג'נדה. יש פה כמה דברים שאנו עושים, כתבנו מודל שילוב, אפשר למצוא אותו באתר, יש שם כל החומרים שפיתחנו (ילדים ובני נוער בהשתלבות), יש מודל שילוב ליחידני וגם קבוצות, להשאיר מקום בחירה ורצף של שירותים. יש הצטיידות, גם ליווי מחקרי. אתמקד בקמפיין של אל תפספס חבר. שני דברים אנו גאים בתוכנית – אחד, נושא של השתלבות ילדים ובני נוער בתנועתו נוער, הוא בתקן, בערך מיליון שקלים. תקנת תנועתו הנוער תומכת בתנועות נוער, מקבלים מימון לי נושאים. בעקבות פעילות התכנית, משרד החינוך הפריד בתקנה את סעיף אוכלוסיות מוגבלות בנפרד, הוסיף לו 5 מיליון שקלים. ב-2016 המשרד מימן מיליון שקלים, ב-2017 6 מיליון שקלים, שזה יפתח אפשרויות רבות. היה חשוב לעשות קמפיין אל תפספס חבר. במשך שנה היו סרטונים שרצו בערוץ הילדים, גם בערוץ 2 ו-10 קצת, אראה לכם אחד מסרטונים אלה. יש הרבה שותפים, 3 אגפים במשרד חינוך, 3 אגפים במשרד הרווחה, קרן שלם, מועצת תנועות הנוער שהיא מאוד משמעותית ועוד.

יש עוד שניים כאלה שאתם מוזמנים לחפש.

קרולינה: יש גם בשפת סימנים?

יפעת: לא. יש 3 סרטונים, סרטון הזה, יש נערה עם מוגבלות שכלית, ויש נער עיוור. באפליקציה כן יש.

קרולינה: רק להנגיש את הסרטון.

יפעת: יש כתוביות.

זה מונגש חלקית. בגדול מי שאחראי על הנגשה זה ערוץ הילדים, הם פעלו לפי מה שהם מחויבים. היו דברים שהוצאנו אחר כך אבל הם לא הפורמליים.

אפשר עוד הרבה.

יקיר: אני תוהה איך להתחיל. זה מרתק, אבל השעה, אתם נראים לי קצת... עוד סרטון או בסוף? נראה סרטון, בינתיים בזמן שהסרטון ירוץ – מה שאני חושב עליו תוך כדי, זה על האחריות של המדינה בכלל על פעילויות פנאי של אזרחים שלה. ברור שהמדינה צריכה לספק לנו כל מיני שירותים ודברים, מה אתם חושבים על זה? אם המדינה אחראית באמת גם על זמן הפנאי של אזרחים?

זה אגב יש גם גרסה מונגשת.

זה באנגלית כי זה גרסה שיצאה לחבר הנאמנים שלנו בזמנו.

*תמלול הסרט: אני בן 50, אב ל-4 ילדים. את הראייה איבדתי לאט-לאט במהלך השנים חייתי בסביבה של אנשים שלא יודעים לקבל את המגבלה. גם הקושי לנסות להיות כמו כולם, שאתה בעצם כבר לא יכול להיות כמו כולם.*

*קיבלתי את אמלי שהגיעה אליי הביתה.*

*קיבלתי חום, אמרתי אוקיי, לא נראה כמו שחשבתי. עיוורים ככה...*

*כמה מילים של נימוס ויאללה מתחילים לרוץ*

*אני הייתי תקועה על 5 קילומטר במשך שנים, פתאום רצה 10 ק"מ במירוץ. גיליתי עולם אחר.*

*עם אמילי אני רץ 3 שנים, פעם בשבוע.*

*התחלתי לרוץ עם אוזניות. כך אני רגילה.*

*די מהר הבינה שבריצה בדוּ מדברים.*

*היה כמו מין תרפיה, מספרים אחד לשני, מתחילים לצחוק.*

*לא מפסיקים לדבר.*

*שיחה חופשית על המגבלה, יכולתי לנהל רק בתוך משפחה. המפגש עם אמילי החזיר לי את התקשורת עם העולם החיצוני.*

*דרור פתח בפניי עולם אחר, משמעותי יותר, עשה אותי אדם יותר טוב.*

*כשאנחנו שלמים עם עצמנו ומרגישים טוב, גם הסביבה מקבלת אותנו יותר טבעי, תאפשר לנו להיות חלק מהחברה.*

יקיר: אוקיי.. מה שאתם רואים פה, זה בעצם לאן – המרכיב בתוך התוכנית שאני רוצה להשיג, מה שהיא מכוונת אליו. יודע שלא אספיק הכל, כי הזמן קצר. חייבים לצערכם לסיים בזמן... בעיניי כל נושא הספורט יכול להיות case study, הוא יכול להיות מין מקרה בוחן לפנאי בכלל. נכון שיש דברים רבים ייחודיים לספורט, אבל אם תחליפו את ספורט באיזושהי פעילות פנאי, נראה לי שהסוגיות המרכזיות הן עוברות בכל מקרה. התוכנית שאני מדבר עליה, תוכנית ספורט, היא מכוונת להיות תוכנית לאומית, נוגעת בהיבטים רבים של חיי האדם. יש לה שתי מטרות עיקרית, נראה לי שפה אני עונה על התפיסה שלי לגבי אחריות המדינה בפיתוח שירותי פנאי, כי המטרה שהיא אמנם מוגדרת מטרה שנייה בתוכנית אך בעיניי היא מטרה מרכזית בתוכנית, זה נושא שינוי עמדות. גם בלט בסרטון, גם מבחינת סטיגמה ועמדות קדומות, אמילי באה איתן לתוך הקשר, בטח לגבי הסטיגמה עצמית וסטיגמה בכלל שגם דרור הביא בתוך חלק מהדברים כאן, ואני גם פעם ראשונה חשבתי על עניין שהם רצים בחוץ, ועד כמה עניין של ריצה משותפת של אנשים עם וללא מוגבלות במרחב ציבורי יכולה להשפיע על שינוי עמדות. אבל זה לא רק שינוי עמדות מבחינת אחריות המדינה או הצורך שהמדינה תפתח שירותים שקשורים בספורט, כי ספורט קשור גם לבריאות. נכון? אנחנו יודעים שאנשים עם מוגבלות נמצאים בסכנה למגוון רב מאוד של מחלות בהרבה יותר מאשר אנשים ללא מוגבלות, מחלות לב פי 6.5, סוכרת לחץ דם גבוה ועוד. ספורט הוא מאוד חשוב גם בשיקום. אחזור לתמונה כאן, כי מכאן הסיפור נולד. מי שאתם רואים במרכז זה רותם פיליפס, הוא מנהל את התוכנית הזאת בצוות שלי. הוא היה קפטן נבחרת ישראל לשעבר לכדורסל על כיסאות גלגלים, הוא נפצע בזמן השירות הצבאי, בתאונה. פציעה מאוד קשה, בזמן שהוא שכב בשיקום הציעו לו לעשות פעילות ספורט לטובת השיקום שלו, ומשם הוא המשיך הלאה, הצטרף לתוך קבוצות ספורט וכו', אבל בעיקר יצא מתוך כל התהליך הזה לצורך העניין עם כמה תובנות משמעותיות.

אתה כבר דיברת קודם על כמה כבר מתקני ספורט הם נגישים היום לאנשים עם מוגבלות, עד כמה אנחנו – לאנשים עם מוגבלות יש אפשרויות בחירה לאיזה סוג ספורט יעסקו בו. מן הסתם מספר אנשים עם מוגבלות שעוסקים בספורט הוא נמוך, אם כבר עוסקים בספורט במתקנים מבודדים ונפרדים לצורך פעילות שלהם. אז אין הרבה מאוד בכלל אפשרויות, בטח אפרופו התאמות מעבר לאמירה הכללית, בטח בפריפריה. יכול להיות בטוח בזה שבאוכלוסיות כמו באוכלוסייה החרדית למשל, אני לא מכיר מתקן ספורט נגיש לאוכלוסייה הזאת.

תמר: זה לא רק עניין של ספורט, אם מדברים על בריאות, אני יודעת כי מתעסקים עם זה אצלנו, שיש אוכלוסייה עם CP; התעמלות, אימון יומיומי או 3 פעמים בשבוע כמו שהולכים לחדר כושר, אפילו לקחת חדר כושר אחד בעיר ולעשות התאמות לכמה מתקנים כדי לאפשר פעילות בריאות בקהילה.

יקיר: זה אחד הדברים שאנו שואפים לעשות במסגרת התוכנית. אבל אסכם תמונת מצב. בסך הכל יש כ-11 אלף אנשים עם מוגבלותשעוסקים בספורט, מתוכם יש 3000 שהם נכי צה"ל, כמעט כולם עושים את זה בקבוצות נפרדות, מתקנים נפרדים.

קרולינה: כמה מהם המוגבלות היא מילדוּת? מה שנתת דוגמא, זה אנשים שנהיו נכים במהלך החיים.

יקיר: כך רוב אנשים עם מוגבלות. 80% מאנשים עם מוגבלות רוכשים את מגבלה במהלך החיים, ולא נולדים עם מוגבלות משהו כזה, 80%. אלה מספרים שאני מכיר. יובל?

יובל: כן, משהו כזה.

יקיר: ככל ששנים עולות, המספרים האלה עולים. מה שאגיד כרקע לסיפור פה, עד היום לא היה גוף ציבורי שלקח אחריות והסתכל על נושא הספורט בצורה רחבה. מבחינת חסמים של פיתוח תוכניות ספורט, אין כמעט מקומות נגישים בקהילה. אין מאמנים, ואין חדרי כושר שהם נגישים. כל נשוא של שינוי עמדות, חוסר במודעות של הציבור שאפשר לעשות ספורט עם אנשים עם מוגבלות הוא מאוד מצומצם. אספר לכם, אחד דברים שעשינו כפרה פיילוט לתוכנית, היום אנחנו חותמים חוזה עם משרד ספורט לקידום התוכנית, אבל כבר עושים פיילוטים. אחד מהם שיתוף פעולה עם הפועל קטמון פה בעיר ירושלים, פתחנו עם הפועל קטמון שתי קבוצות כדורגל משותף לאנשים עם וללא מוגבלות. אספר לכם. אני עובד בתחום אנשים עם מוגבלות די הרבה שנים, בא ממשפחה שיש בה כמה אנשים עם מוגבלות כולל מש"ה, כשנפתחה התכנית רציתי להצטרף, אחת קבוצתו היא של אנשים עם מש"ה ואנשים ללא מוגבלות. רציתי ללכת לזה, כי הרגשתי שיש לי דעות קדומות על אוכלוסייה זאת, הצטרפתי לקבוצה. אני לא מדגם מייצג, אבל יכול לומר לכם שזה לא יאומן כמה מהר, כשיש – למישהו שיש לו תשוקה למשחק כמוני, כשיש כדור ויש שער ודשא, אתה לא רואה שום דבר מעבר, לא רואה מוגבלות ושום דבר. הפעילות המשותפת סביב עניין משותף בעל משמעות עושה שינוי מאוד משמעותי בעמדות שלנו כלפי אנשים שאנחנו באינטראקציה איתם. אפשר לעשות העתק-הדבק לדברים שאני אומר על ספורט גם על דברים אחרים, אני חושב על פעילויות שקשורות לאנשים עם וללא מוגבלות והשפעה שלהם, הספורט הוא פלטפורמה אדירה לעניין.

ניכנס טיפה לתוכנית עצמה. יש שני דברים משמעותיים שהתוכנית הזאת רוצה להתייחס אליהם. אחד זה כל נושא של יכולת של אנשים עם מוגבלות להשתלב בפעילות ספורט. הדבר שני, שינוי עמדות חיובי של אוכלוסייה כלפי אנשים עם מוגבלות. על פערים דיברתי. כמעט אין תשתיות, אוכלוסייה שממילא סובלת מבידול חברתי, מעט מאוד מודעות, זה מוביל למעט אנשים שעוסקים בספורט מקרב אנשים עם מוגבלות.

דניאל: דבר ראשון, אני חושבת שזה מעולה שקבוצה כמו הפועל קטמון, שהיא מדהימה, וזה באמת מעולה וחשוב, יחד עם זה – תוך כדי שדיברת, לא יכולתי לא לחשוב על צד אחר, שאנשים עם מוגבלות משתלבים בתוך תחומי ספורט של אנשים בלי מוגבלות, זו סביבה אייבליסטית באופן מובנה, האם יש ניסיונות לחשוב מחוץ לקופסה, לפתח סוגי ספורט חדשים, כמו ריקוד גאגא, לא שאנשים עם מוגבלות יתארחו בעולם של אנשים בלי מוגבלות.

יקיר: אנחנו בשיתוף פעולה עם Special Olympicsלגבי דברים אלה, דברים שפחות במיינסטרים. יש לנו שני כיווני פעולה, אחד ומרכזי זה ספורט עממי, זה המקום לייצר השפעה גם בהקשר של שינוי מדיניות. אני חושב שאנשים עם מוגבלות בטח לא צריכים להשתלב ולא לשלב, אלא צריכים להיות חלק בלתי נפרד בתוך הפעילויות האלה, וריצה זו דוגמא מצוינת למה שאת מדברת עליו. אפילו המקום של ריצה משותפת שקשורים אחד בשני, ואנשים תלויים אחד בשני במובן מסוים, בצורה שווה, הוא עושה את העניין. עניתי לך?

דניאל: אמרת שני תחומים.

יקיר: ספורט עממי הוא אחד. ודבר שני, ספורט תחרותי, כל החלק של ספורט הישגי – כתובים לי נתונים, אבל תסמכו עליי שאם תרצו גם אעביר לכם, בגדול כל הספורט נכים בכלל, לא ידוע אם סובל אבל הוא בירידה מאוד-מאוד מהירה ותלולה בכל מה שקשור להישגיות, ישראל היתה מובילה. אקריא לכם נתונים, בסאול באולימפיאדה הפרא-אולימפית ב-98 זכינו ב-45 מדליות מתוכן 15 זהב. באולימפיאדה בריוֹ ב-2016, כמה מדליות היו? 3 מדליות ארד בלבד לעומת 45. גם מבחינת ספורט תחרותי יש ירידה תלולה, זה החלק השני שנתייחס אליו במסגרת התוכנית.

קרולינה: יש משהו מגדרי? כדורגל זה יותר גברים. גם באוכלוסייה ללא מגבלה יש עכשיו עידוד לספורט נשים. מה עם מגדר הנשים של נשים עם מוגבלות ?

יקיר: שאלה מעולה שראוי לשאול בכל הקשר. את נושא מגדרי. יש – ממה שאני יודע, אין לי נתונים –

קרולינה: עכשיו נשים גם משחקות כדורגל.

יקיר: בקבוצות משולבות אין הגדרה של מגדר, זה אוהדים ואוהדות באותה מידה, גם מבחינת אנשים עם מוגבלות. בקבוצה שאני משחק כדורגל, אף אישה לא משתתפת. מה שאני כן יודע, שבקבוצות כדורשת של אנשים עם וללא מגבלה שנפתחה במסגרת מרחב חיים עצמאיים בקריית שמונה, שם יש גם נשים, אבל זה לא בדיוק מה שאת שאלת. שאלת אם יש התייחסות לנושא מגדר בתוך התוכנית, אז אולי אחרי שהעלית את זה למודעות שלנו, יהיה.

קרולינה: יש מאמאנט.

שירלי: תעשה סימנים של סיום. אמרו שב-4:00 נכנסת לפה כיתה אחרת.

יקיר: מאחר שאני בטוח שמעניין אתכם לדעת עוד, אתם מוזמנים ליצור קשר, לעקוב אחרי תוכנית שעכשיו מתחילה, זו הזדמנות מעולה. נעביר את מצגת שתתרשמו ממרכיבים. אתם יכולים גם להעיר, אנחנו כל הזמן לומדים, נשמח להיות בקשר.

הילי: ראיינתי אדם עם מגבלה נפשית, הוא אמר שרגע מכונן שהיה בסמינר הקיבוצים של קבוצה של סטודנטים לתיאטרון, בזכות השילוב נוצר משהו. אני שואלת איפה אפשר לקבל פרטים על פעילויות שיש. האם יש יזומות כאלה בתחומים נוספים שמשלבים אנשים עם וללא מוגבלות.

יקיר: אני יודע. חלק זה של תוכנית הספורט, הוא מרכיב בתוך תוכנית כוללת שנקראת פרנדינג, שעוסקת בפעילות משותפת של אנשים עם וללא מוגבלות סביב תחומי עניין משותפות, למשל פרנדינג אקדמי לסטודנטים עם וללא מוגבלות, בכלל שילוב אנשים עם מוגבלות באקדמיה יש לנו הרבה מה לספר.

המון פעילויות נקודתיות, למשל שיתוף עם אנשי דת מכל הדתות לצורך שינוי עמדות.

שירלי: תשלח לי קישורית ואשלח.

יקיר: זוהדרך של שירלי להגיד לי לסיים. המון פעילות משותפת, תוכנית גדולה ומשמעותית. הרבה דברים שקשורים לפרנדינג. תודה רבה.